Жамбыл облысында білім саласын қаржыландыру 18 пайызға өскен
DATE: 19:23, 16 Тамыз 2023 | GMT +5
TITLE: Жамбыл облысында білім саласын қаржыландыру 18 пайызға өскен
URL: https://kaz.inform.kz/news/zhambyl-oblysynda-bilim-salasyn-karzhylandyru-18-payyzga-osken_a4101963/
META: DATE: 19:23, 16 Тамыз 2023 | GMT +5
TOTAL WORDS: 167
AUTHOR(S):
TEXT: Бұл туралы өңірлік коммуникациялар қызметінде облыстық білім басқармасының басшысы Мейірхан Өмірбек журналистермен өткен брифингте мәлімдеді. Жалпы, биыл облыстың білім саласын қаржыландыруға 284, 8 миллиард теңге бөлінген. Бұл өткен жылмен салыстырғанда 18 пайызға артық. 17 білім нысанының күрделі жөндеу жұмыстарына 4, 4 миллиард теңге қаржы қаралған. Құрылысы аяқталмаған бес мектептің оқушылары жақын маңайлардағы мемлекеттік мекемелерде білім алу мүмкіндіктері қарастырылуда. Облыстық білім басқармасы басшысының айтуынша, облыста білім беру нысандарының қауіпсіздігіне биыл 1, 8 миллиард теңге бөлінген. Бүгінгі күні 690 білім нысаны 100% бейнебақылау камераларымен қамтылған. Ал оқулықтарды сатып алуға 3, 1 миллиард теңге бөлініп, оқушылар 100 пайыз оқулықпен қамтылатын болады. «1-4 сынып оқушыларын бір мезгіл ыстық тамақпен қамтуға облыстық бюджеттен 2, 5 миллиард теңге бөлінді. Баланы мектепке дайындау үшін ата-аналарға 40567 теңге жеке шоттарына аударылуда. «Мектепке жол» акциясы аясында 1-14 тамыз аралығында жекелеген санаттағы 701 балаға 22 378 496 теңгеге демеушілер есебінен көмек көрсетілді. Бүгінгі күні білім нысандарының 90 пайызы жылыту маусымына дайын», – деді Мейірхан Өмірбек. Айта кетейік, бұған дейін Жамбыл облысында бес мектептің құрылысы бітпегенін хабарлаған болатынбыз
